Document ID: 32008R1132

ΚΑΝΟΝΙΣΜΌΣ (ΕΚ) αριθ. 1132/2008 ΤΗΣ ΕΠΙΤΡΟΠΉΣ
της 13ης Νοεμβρίου 2008
περί αναστολής της απαγόρευσης της αλιείας ειδών για βιομηχανικούς σκοπούς στα νορβηγικά ύδατα της ζώνης IV από σκάφη που φέρουν σημαία Σουηδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (1), και ιδίως το άρθρο 26 παράγραφος 4,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (2), και ιδίως το άρθρο 21 παράγραφος 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 40/2008 του Συμβουλίου, της 16ης Ιανουαρίου 2008 περί καθορισμού, για το 2008, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (3), καθορίζει ποσοστώσεις για το 2008.
(2)
Στις 27 Μαΐου 2008 η Σουηδία γνωστοποίησε στην Επιτροπή, κατ’ εφαρμογή του άρθρου 21 παράγραφος 2 του κανονισμού (ΕΟΚ) αριθ. 2847/93, ότι από τις 30 Μαΐου θα ανέστελλε την αλιεία ειδών για βιομηχανικούς σκοπούς στα νορβηγικά ύδατα της ζώνης IV.
(3)
Στις 5 Αυγούστου 2008 η Επιτροπή, κατ’ εφαρμογή του άρθρου 21 παράγραφος 3 του κανονισμού (ΕΟΚ) αριθ. 2847/93 και του άρθρου 26 παράγραφος 4 του κανονισμού (ΕΚ) αριθ. 2371/2002, εξέδωσε τον κανονισμό (ΕΚ) αριθ. 779/2008 για την απαγόρευση αλίευσης βιομηχανοποιήσιμων ψαριών στα νορβηγικά ύδατα της ζώνης IV από σκάφη που φέρουν σουηδική σημαία ή είναι νηολογημένα στη Σουηδία, με έναρξη εφαρμογής την ίδια ημερομηνία.
(4)
Σύμφωνα με τις πληροφορίες που έλαβε η Επιτροπή από τις σουηδικές αρχές, διατίθεται ακόμη ποσότητα ειδών για βιομηχανικούς σκοπούς στο πλαίσιο της ποσόστωσης της Σουηδίας στα νορβηγικά ύδατα της ζώνης IV. Συνεπώς πρέπει να επιτραπεί η αλιεία ειδών για βιομηχανικούς σκοπούς στα εν λόγω ύδατα από σκάφη που φέρουν σουηδική σημαία ή είναι νηολογημένα στη Σουηδία.
(5)
Η άδεια αυτή πρέπει να αρχίσει να ισχύει στις 3 Σεπτεμβρίου 2008 ώστε να δοθεί η δυνατότητα αλίευσης της υπόψη ποσότητας ειδών για βιομηχανικούς σκοπούς πριν από τα τέλη του τρέχοντος έτους.
(6)
Ο κανονισμός (ΕΚ) αριθ. 779/2008 της Επιτροπής θα πρέπει να καταργηθεί με έναρξη εφαρμογής στις 3 Σεπτεμβρίου 2008.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατάργηση
Ο κανονισμός (ΕΚ) αριθ. 779/2008 καταργείται.
Άρθρο 2
Έναρξη ισχύος
Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 3 Σεπτεμβρίου 2008.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Νοεμβρίου 2008.

Labels: 11
8
18
6